《勖曹生》
唐代·卢鉟

桑扈交飞百舌忙，祖亭闻乐倍思乡。尊前有恨惭卑宦，

席上无憀爱艳妆。莫为狂花迷眼界，须求真理定心王。

游蜂采掇何时已，只恐多言议短长。

作者简介：生卒年、籍贯皆不详。宣宗大中、懿宗咸通间，尝任户部员外郎，历左司员外郎、庐州刺史。官终散骑常侍。事迹散见《太平广记》卷二七三、《南部新书》卷辛、《郎官石柱题名考》卷二及卷一二。《全唐诗》存诗1首。